Ära muretse, on juba pime. Keegi ei näe sind. Enamik inimesi on kodus voodisse heitmas, kuid mitte sina. Sina hiilid koos teiste kinosõpradega hämarasse kinosaali, et vaadata erilist valikut kummalistest ja süngetest, kuid samas naljakatest filmidest. Pea meeles, et animeeritud maailmas pole miski liiga veider või kohatu. Need filmid kõditavad või ehk isegi ärritavad närve ning ajavad sind oma meeldivalt pehmel istmel kihelema. Anna järele, lihtsalt süga ja naudi kergendustunnet. Võib juhtuda, et pärast seanssi oled natuke häiritud, kuid seda meeldival moel.
#000000
See julgete ja pööraste animatsioonide paabel on kaugel tavalisest. Ole valmis kohtama oma lapsepõlve multifilmikangelasi olukordades, mida poleks osanud ette kujutadagi. Samavõrd kummaline on näha tuntud märulikangelasi kogemas erutavaid hetki üllatavas armastusloos. Ja miks, pagana päralt, see kits nii imelik tundub? Uuri järele, et saaksid lahkuda kinost näol lai animeeritud naeratus.
#000001
Lugu toimub graafilise disaini maailmas, kus peategelasteks on fondid. Nad suhtlevad ümbritseva keskkonnaga oma omaduste abill. Bold teeb kõik paksemaks, Italic kallutab asju, Monospace ühtlustab asjade vahesid ja nii edasi. Fondid saavad ülesandeks ehitada aed ja viis ääristajat hüppavad sekka, et nende tööd inspekteerida. Tühikute torm kustutab kogu tehtud töö, kuid Regular tuleb ja toob aia tagasi.
#000002
Peale nõgeselt kõrvetada saamist mõistab Sarah, et kuigi sügamine toob kergendust, on sel laastav tulemus. Kui väike ärritus hakkab suurendama sügelust ja vastupidi, tundub sügamisest hoidumine talumatu. Ent kui Sarah'le pakutakse vabastavat alternatiivi, kas ta siis suudab veel sügamisvajadust maha suruda?
#000003
Laps ja tema päev. Vallutus enne hommikusööki, tohmakas kits maja kõrval, paar paljulubavat lennukit taevalaotuses. Kuid siis kukub kõik kokku ja kits näib olevat seda kõike ühendav lüli. Kui need asjad üldse ongi omavahel seotud.
#000005
Viiuldaja Ragnar on meeletult armunud Synnøvesse , kes on aga kahjuks sunnitud abielluma küla rikkaima mehe, suure ja vastiku jõhkardiga. Meeleheitel Ragnar viskab oma viiuli tumeda veega tiiki, milles elav iidne olend tagastab talle pilli, kuid pill on muutnud kuju ja on mustade jõudude kontrolli all. Viiulit tohib mängida vaid kerge südamega, muidu võivad juhtuda tõeliselt hirmsad asjad.
#000006
Päev päeva järel etendavad Loomaaia elanikud kellapealt oma igapäevast elu. Film uurib tänapäevase linnaelu liikumist ja argiseid tegemisi. Sadade animeeritud tegelaste abil kujutab film seda, kuidas meie igapäevaellu kuuluvatest korduma kippuvatest tegevustest kujuneb üks lõputu abstraktne jada.
#000007
Mu lõõmavas rinnas on veel ruumi, et sa saaksid oma pistoda karastada: armastuslugu
#000008
See on lugu võitlejast ja treenerist ning nende omapärasest suhtest.
#000009